b"\n_START_ARTICLE_\nElio Di Rupo\n_START_SECTION_\nBiografia\n_START_PARAGRAPH_\nFill d'emigrants italians, el 1952 es va quedar orfe de pare i la seva mare es va fer c\xc3\xa0rrec dels set germans. Malgrat el seu origen humil, va poder estudiar i es gradu\xc3\xa0 en qu\xc3\xadmiques i doctor\xc3\xa0 en ci\xc3\xa8ncies a la Universitat de Mons-Hainaut. Tamb\xc3\xa9 ha estat lecture member of staff de la Universitat de Leeds. Alhora, es conscienci\xc3\xa0 pol\xc3\xadticament i aviat milit\xc3\xa0 en el Val\xc3\xb2nia. Tamb\xc3\xa9 \xc3\xa9s un dels pol\xc3\xadtics de primera fila belgues que ha reconegut obertament la seva homosexualitat.\n_START_SECTION_\nCarrera pol\xc3\xadtica\n_START_PARAGRAPH_\nVa comen\xc3\xa7ar la seva carrera pol\xc3\xadtica com a agregat en el gabinet de Jean-Maurice Dehousse (1980-1981). El 1982 va ser elegit regidor de Mons i fou nomenat el 1986 regidor de Salut, Renovaci\xc3\xb3 Urbana i Afers Socials. A les eleccions legislatives belgues de 1987 fou elegit diputat pel districte de Mons-Borinage i a les de 1991 fou escollit senador._NEWLINE_De 1992 a 1994 fou ministre a la Comunitat Francesa de B\xc3\xa8lgica, que s'acredita amb el Ministeri d'Educaci\xc3\xb3. Entre 1993 i 1994 tamb\xc3\xa9 es far\xc3\xa0 c\xc3\xa0rrec de les compet\xc3\xa8ncies del ministre d'Audiovisuals. El 1994, Elio Di Rupo esdev\xc3\xa9 membre del govern federal: viceprimer ministre i Ministre de Comunicacions i Empreses P\xc3\xbabliques. Encara viceprimer ministre, va ser nomenat ministre d'Economia i Telecomunicacions. Despr\xc3\xa9s d'una remodelaci\xc3\xb3 del gabinet, va rebre m\xc3\xa9s compet\xc3\xa8ncies en comer\xc3\xa7 exterior de 1998 a 1999, fins i tot acompanyant el pr\xc3\xadncep Felip de B\xc3\xa8lgica en les seves missions comercials a l'estranger._NEWLINE_En 1996, despr\xc3\xa9s del trasbals provocat pel cas Dutroux, va ser acusat per un jove homosexual, Oliver Trusgnach, d'haver abusat sexualment d'ell quan era menor d'edat. El jutge el va exonerar totalment en demostrar-se que l'acusaci\xc3\xb3 era falsa. A causa d'aix\xc3\xb2, va parlar obertament sobre la seva homosexualitat._NEWLINE_Despr\xc3\xa9s de les eleccions legislatives belgues de 1999, fou un dels negociadors del govern multicolor que es va formar. Alhora, fou elegit president del PS i vicepresident de la Internacional Socialista. El 2000 fou escollit burgmestre de Mons, capital d'Hainaut, en obtenir el PS el 61,35% dels vots. L'octubre de 2005 fou nomenat ministre-president de la Regi\xc3\xb3 Valona despr\xc3\xa9s de la dimissi\xc3\xb3 de Jean-Claude Van Cauwenberghe per un esc\xc3\xa0ndol de corrupci\xc3\xb3, implicant a diversos membres del partit de Di Rupo. Di Rupo va continuar com a l\xc3\xadder del partit, per\xc3\xb2, va haver de fer front a l'esc\xc3\xa0ndol de l'ICDI de maig de 2006, que va esquitxar novament el seu partit._NEWLINE_Entre 2006 i 2007 Di Rupo intent\xc3\xa0 sense \xc3\xa8xit netejar la imatge de corrupci\xc3\xb3 del seu partit. Aquesta va ser probablement la causa de la p\xc3\xa8rdua del primer lloc en la comunitat francesa a les eleccions legislatives belgues de 2007. Di Rupo decid\xc3\xad llavors adoptar una postura m\xc3\xa9s ferma contra la corrupci\xc3\xb3 a Charleroi: pr\xc3\xa0cticament van prendre el control del Partit Socialista a la ciutat i va ordenar la dimissi\xc3\xb3 tant de l'alcalde com dels regidors socialistes._NEWLINE_Despr\xc3\xa9s que l'expresident del PS Guy Spitaels el va instar a triar entre la presid\xc3\xa8ncia del partit i la de la Regi\xc3\xb3 Valona, Di Rupo va decidir organitzar eleccions internes per a president del partit el juliol de 2007 en lloc de l'octubre, i va anunciar que renunciaria al seu mandat com a ministre-president si era reelegit. L'11 de juliol de 2007 Di Rupo va ser reelegit president del Partit Socialista amb el 89,5% dels vots._NEWLINE_Arran de les eleccions legislatives belgues de 2010, en les quals el PS emerg\xc3\xad com el partit val\xc3\xb3 m\xc3\xa9s votat, es van fer especulacions pel que fa a si Di Rupo podria ser el primer ministre en un nou govern. La RTBF es va plantejar la q\xc3\xbcesti\xc3\xb3, per\xc3\xb2, sobre si la limitada flu\xc3\xafdesa de Di Rupo en neerland\xc3\xa8s f\xc3\xb3ra un obstacle per a aconseguir el c\xc3\xa0rrec (mesos despr\xc3\xa9s de ser elegit primer ministre, gr\xc3\xa0cies a classes de neerland\xc3\xa9s, ja domina l'idioma)._NEWLINE_Finalment, despr\xc3\xa9s d'any i mig sense un govern formal en B\xc3\xa8lgica, Elio Di Rupo present\xc3\xa0 en octubre una proposici\xc3\xb3 de govern al Rei Albert II entre diverses formacions tant franc\xc3\xb2fones com neerland\xc3\xb2fones i el 6 de desembre del 2011 Di Rupo \xc3\xa9s nomenat primer ministre fruit del nou acord per a formar el govern belga."